മാസത്തില് 400 കണ്ടെയ്നര് ഇറക്കുമതി ചെയ്യുമെന്ന് വ്യാപാരികള് കണ്ണൂര് അഴീക്കല് തുറമുഖം വഴി മാസം 400 കണ്ടെയ്നര് ഇറക്കുമതി ചെയ്യാമെന്ന ഉറപ്പുനല്കി വ്യാപാരികള്. കപ്പല് കമ്ബനി പ്രതിനിധികളുടെ സാന്നിധ്യത്തില് നോര്ത്ത് മലബാര് ചേമ്ബര് ഓഫ് കൊമേഴ്സ് വിളിച്ച യോഗത്തിലാണ് തീരുമാനം. റോഡുവഴി അഞ്ഞൂറോളം കണ്ടെയ്നറുകളെത്തിക്കുന്ന വ്യാപാര മേഖലകളില്നിന്നുള്ളവരാണ് പങ്കെടുത്തത്. ഇതിന്റെ 80 ശതമാനവും കപ്പല് വഴിയാക്കും. തുറമുഖത്തെ കപ്പല് ചാലിന്റെ ആഴം 3.2 മീറ്ററാക്കണമെന്നും മുഴുവന് സമയവും പ്രവര്ത്തിക്കുന്ന സാഹചര്യം ഒരുക്കണമെന്നും കപ്പല് കമ്ബനി പ്രതിനിധികളായ കിരണ് നന്ദ്രെ, ജോര്ജ് റോഷന് എന്നിവര് ആവശ്യപ്പെട്ടു. സൗകര്യങ്ങള് ഒരുക്കിയാല് ഒരുകപ്പല്കൂടി ഇതുവഴി സര്വീസ് നടത്താന് സജ്ജമാക്കും. ഇഡിഐ സംവിധാനത്തിനുള്ള കംപ്യൂട്ടറുകളും മറ്റ് ഉപകരണങ്ങളും സംഭാവന നല്കാനും ലോജിസ്റ്റിക് സംവിധാനം മെച്ചപ്പെടുത്താന് വാഹനങ്ങള് നല്കാനും തയ്യാറാണെന്നും സംരംഭകര് ഉറപ്പുനല്കി കപ്പല്ച്ചാലിന്റെ ആഴം നാലര മീറ്ററാക്കാനുള്ള പ്രവൃത്തി ഒരാഴ്ചക്കുള്ളില് തുടങ്ങുമെന്നും തുറമുഖവുമായി തടസ്സങ്ങള് നീക്കുമെന്നും കെ വി സുമേഷ് എംഎല്എ ഉറപ്പുനല്കി ചേമ്ബര് പ്രസിഡന്റ് ഡോ.ജോസഫ് ബെനവന്, ഓണററി സെക്രട്ടറി ഹനീഷ് കെ വാണിയങ്കണ്ടി, ടി കെ രമേഷ് കുമാര്, പി കെ മെഹബൂബ് വെസ്റ്റേണ് ഇന്ത്യ പ്ലൈവുഡ്സ്, മുഹമ്മദ് മദനി എബിസി, മുഹമ്മദ് ഫൈസല് ഓക്സി വുഡ്, ഫൈസല് സണ്ലൈറ്റ് പ്ലൈവുഡ്, ഷാനിസ് പ്ലസ്റ്റീജ് പ്ലൈവുഡ് തുടങ്ങിയവര് പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മീറ്റ് ദ മിനിസ്റ്റര്: ലഭിച്ചത് 80 പരാതി സിലബസ് പഠിക്കാന് രണ്ടംഗ സമിതി കാവിവത്കരണ ആരോപണങ്ങള് തെറ്റ്: വി.സി മരങ്ങളുയരട്ടെ മണ്ണിന്റെ മാറില് കേന്ദ്ര ഓഫീസുകള്ക്ക് മുന്നില് ഇന്ന് സിപിഐ എം ധര്ണ വണ്ടൂര് പഴയവാണിയമ്ബലത്ത് യുവാവ് കുത്തേറ്റ് മരിച്ചു